text: Video: Alle storkeunger er nu flyveklar
  11 august 2014 kl. 11.23
  Nu flyver alle storkeungerne. Her til morgen forlod alle 3 unger reden i Smedager. Men efter et par timer rundt i området, vendte de dog alle tilbage. Og fløj ud igen.
  
  De tre storkeunger er de første vilde storkeunger i Sønderjylland i 10 år, og i disse uger flyver de til og fra reden, som opvarmning til den store tur sydpå.
  Storkene vil formentlig forlade reden helt sidst i august.
  TV SYD har i samarbejde med storkene.dk sommeren igennem fulgt storkene via et webcam, som er blevet vist på forsiden af www.tvsyd.dk
  Her nedenfor har vi samlet klip fra en af storkeungernes første flyveture. Varighed 35 sekunder.
  